Here is a page extracted from Wikipedia that may contain CSS, HTML, and a lot of unformatted text.

Title: Leyón
Content: Leyón (en leyonés Llión, en castellano León) ye una ciudat espanyola, capital d'a provincia de Leyón en a comunidat autonoma de Castiella y Leyón. Ye tamién a capital d'a comarca de Tierras de Leyón y d'o partiu chudicial de Leyón.

En 2005 a suya población yera de 136.414 habitants, en una superficie de 39,20 km². A suya densidat de población ye de 3.480 habitants/km².

Toponimia 
Provién d'o latín LEGIO, LEGIONIS a traviés d'a radiz LEGIONE de l'acusativo, nombre que teneba por estar-ie acampada la Legio VI Victrix ("lechión VI victoriosa") en tiempos d'as guerras cantabras. A evolución de LEGIONE en aragonés tien puntos en común con a evolución de SIGILLUM, RIGELLUM, REGAL y LEGAL, que pierden a G dando siello/seyello, Riello/Reyello, Reyal, Leyal:
LEGIONE > *Legión > Leión.

En o Liber Regum s'escribe Leiion y Manuel Alvar da noticia d'a forma leione entre os elementos parcialment romances d'o latín medieval que estudiaba.

D'alcuerdo con a ortografía de l'Academia de l'Aragonés s'escribe a -y- pa marcar a epentesi antihiatica en casos como reyal, leyal que en latín tienen una consonant intervocalica (REGALE(M), LEYALE(M)). O toponimo "Leyón" ye o mesmo caso por provenir de LEGIONEM a diferencia d'o zoonimo "lión" y l'antroponimo que en deriva.

A primera mención d'o toponimo en astur-leyonés ye o documento lº 202 d'a Seu de Leyón, calendau en l'anyo 948: 
{{Cita|Obecus episcopis in Lion}} 
Entre os sieglos X y XII os cristianos d'a peninsula gosan escribir-lo leione porque escribiban en latín. Os cronistas hispano-musulmans lo escribiban Al-Uyun, que significa as fuents''.

Cheografía

Localidaz achirmanadas 
 Dublín  (Irlanda).

Referencias

Vinclos externos 

  Pachina web oficial municipal.

Localidaz d'a provincia de Leyón